JohanHeinsen/ENO huggingface dataset:
Viborger Samler, 1842-06-13
Det er Omstændighederne, der for Øieblikket gjøre Sir Rob. Peel fuldkommen til Herre over den engelske Legislatur og Administration. Endog de meest utilfredse Gods herrer tilstaae, at de maae finde sig i Alt, hvad han foretager sig, enten fordi de af Whigpartiet befrygte endnu større Jndgreb i deres formeentlige Rettigheder, eller fordi de under Tamworthermandens Auspicier troe Kirkens og Statens Forfatning sikkrede imod Radicaleres, Chartisters og Dissenters Angreb. Men tage de Mod og Mands Hjerte til sig, eller synes de endog blot at gjøre det, saa ile de Liberale til hans Bistand, og han vedbliver at være Seierherre. Ville Disse derimod bringe ham i Forlegenhed for at gaae videre i et eller andet Punct af den af ham selv som god anerkjendte Handelsfrihed, da omgiver det hele conservative Parti ham, og han gaaer atter seierrig ud af Kampen. Dog ogsaa her maa man sande den store Oxenstjernes Ord til sin Søn: "Du kan ikke troe, min Søn, med hvor liden Viisdom Verden styres og regieres." J England handles der om intet Ringere end om en Handelsrevolution, der vedkommer mere end Halvdelen af alle Natur- og Kunstfrembringelser, – der handles om en Forholdsregel, som skal give de af Mangel paa Afsætning lidende Manufacturer og den flane Handel et nyt Opsving, som skal gjøre de nødvendigste Livsfornødenheder lettere for de arbeidende Classer, og holde alle Classer skadesløse for Jndkomstskattens nye Byrde. Og dog vide hverken Peel og hans Hjælpere, ei heller hans Modstandere, hvilke de virkelige Følger ville vorde. Endog med Hensyn til den nye Kornlov er man ingenlunde paa det Rene. Af en Million Qvtr. Hvede, der laae under Laas, ere i de 6 Uger, da den nye Kornbill har været gjeldende, omtrent 10000 Qvtr. indførte imod en Toldafgift af 12 Shill.; men det største Qvantum holdes tilbage i den Forventning at Tolden vil førend Høsten paa Grund af Producternes Stigen, dale indtil 1 Shill. Om nu endog i ethvert Tilfælde de rige Speculanter vilde holde deres Korn tilbage, fordi de troe at kunne gjøre Regning paa en Stigen i Priserne, saa giver dog den nuværende Lov Jndførerne af fremmed Korn den Fordeel, at de til een og samme Tid kunne flaae Consumenterne og stille Staten ved den Told, der er paabuden til Beskyttelse for de engelske agerdyrkende Classer. Paa en regelmæssig Jndførsel, saaledes som Lord John Russel havde den for Øiet med sin faste Scala, synes ingen Kjøbmand for Øieblikket at tænke.
Viborger Samler, 1842-06-13
Nyeste Postefterretninger. Frankerig. Paris, den 6te Junii. Privatbreve fra London melde, at Rygtet om et fuldstændigt Brud imellem Frankerig og England har vundet megen Confistents i Aristocratiets Salons, og at Overhuset synes tilbøieligt til stærkt og til Skade for den franske Handel at modificere Toldtarifen, naar denne har forladt Underhuset. Fremdeles meddele hine Breve meget foruroligende Efterretninger og Ludvig Philips Sundhedstilstand. Vattersotten, hvoraf Ludvig Philip er plaget, skal gjøre betænkelige Fremskridt. Denne Efterretning har ogsaa indvirket paa Børsen. - (Efterretninger fra Paris af 4de Juni omtale allerede, at de sidste Conferencer imellem Lord Cowley og Guizot have været meget stormende, og at Lord Cowley ligefrem skal have erklæret, at det forekom ham, som om Frankerig kun søgte at finde et Paaskud til ganske at bryde med England. Hine Yttringer ere fremkaldte ved den af det franske Ministerium projecterede Forhøielse af Jndførselstolden paa Traad; Guizot skal nemlig have erklæret, at denne Toldforhøielse absolut vilde indtræde, saafremt England ikke modererede Tolden paa franske Vine og Spirituosa; og allerede paa Børsen, circulerede den 4de Juni det Rygte, at begge Nationers Gesandter vare tilbagekaldte.
Viborger Samler, 1842-06-13
Pairskammeret har uden Discussion antaget Prorogationen af de bestaaende Sukkerafgifter. Flere af Ministrene og den engelske Gesandt have været hos Kongen i Neuilly. Natten imellem den 4de og 5te Juni afgik flere Courerer til Norden og Levanten; Telegrapherne vare i uafladelig Bevægelse.
Viborger Samler, 1842-06-13
Det er vist, at Lord Cowley gjør Tilberedelser til at forlade Paris; han vil besøge Badene i Baden-Baden, eller Spaa. "Ville vi," spørger Commerce, – i det denne Journal hentyder paa Rygterne og Gesandternes giensidige Tilbagekaldelse – ville vi snart faae at vide, at Greven af St. Aulaire laver sig til at gjøre en Sundhedsreise til Continentet?"
Viborger Samler, 1842-06-13
Det hedder, at Dronning Marine Christine vil om føie Tid begive sig til London og opholde sig der en Maanedstid.
Viborger Samler, 1842-06-13
Toulon, den 2den Junii. Fregatterne Belle-Poule, Didon og Atalante have igaar lettet deres Ankre, og ere gangne tilsøes. (Var Spændingen imellem Hofferne i St. James og Tuilerierne stærk, vilde Ludvig Philip neppe have ladet sin Søn begive sig paa en lang Sørelse).
Viborger Samler, 1842-06-13
Admiral Hugons Escadre er afseilet til de baleariske Øer, hvorfra den rimeligviis vil afseile til Kysten af Corsica.
Viborger Samler, 1842-06-13
Spanien. Bayonne, d. 4de Junii. Gen. Rodil, Øverstcommanderende for den spanske Nordarmee, er, efterat have modtaget Depescher pr. Estafette fra Madrid, afreist fra Tolosa til Hovedstaden. Den 30te Mai resignerede det spanske Ministerium; Regenten har søgt at formaae Olozaga og Ferrer og Cortespræsidenterne til at danne et nyt Ministerium; men man forsikkrer, at de to Førstnævnte have vægret sig ved at opfylde Seiershertugens Ønske, senere har Regenten overdraget Kammerpræsidenterne alene at danne det nye Cabinet.
Viborger Samler, 1842-06-13
Jndenlandske Efterretninger.
Viborger Samler, 1842-06-13
Kjøbenhavn. Hs. M. Kongens Reiseronte i Sommeren 1842.
Viborger Samler, 1842-06-13
Fredagen den 8de Julii om Eftermiddagen afreiser Hs. Majestæt paa Dampskibet "Ægir fra Kjøbenhavn til Aalborg, hvorfra den 11te gjøres en Exeursion med Dampskibet paa Liimfjorden til Løgstøer og derfra over Nibe tilbage til Aalborg, hvorfra afreises Tirsdagen d. 12te Juli. over Sæby til Frederikshavn, hvor overnattes, og derfra Onsdagen den 13de om Formiddagen til Skagen, hvor Hs. Majestæt forbliver indtil Torsdagen den 14de om Formiddagen, da Allerhøistsamme afreiser til Hjørring, hvor overnattes; Fredagen den 15de begiver Hs. Maist. Sig fra Hjørring til Birkelse, hvor forblives til Løverdagen den 16de, da Reisen fortsættes til Thisted, hvorfra den 18de gjøres en Excursion til Hanstedholmenes Fyr og tilbage. Tirsdagen den 19de afreises om Morgenen over Vil-Sund til Nykjøbing paa Morsøe, hvor overnattes; Onsdagen den 20de reises fra Nykjøbing om Morgenen i over Salling Sund gjennem Salling Land til Skive, og derfra Torsdagen den 21de om Morgenen til Holstebroe, hvorfra næste Morgen, Fredagen den 2de, reises til Ringkjøbing. Løverdagen den 23de begiver Hs. Maist. Sig fra Ringkjøbing om Formiddagen til Varde, hvor forblives indtil Mandagen den 25de, da Allerhøistsamme reiser over Hjerting til Ribe; Opholdet i Ribe varer til Onsdagen den 27de, da Hs. Majest. om Formiddagen fortsætter Reisen til Tønder, hvor forblives til Fredagen den 29de Juli, om Formiddagen, da der afreises over Dage bule til Wyck paa Föbr. hvor angaaende Fortsættelsen af Hs. Majestæts Reise vil blive truffen nærmere allerhøieste Bestemmelse. (Bla. Td.)
Viborger Samler, 1842-06-13
Hs. K. H. Kroprindsen er, efter modtagen Efterretning, i bedste Velgaaende ankommen til Strelitz den 2den D. (Bl. (Td.)
Viborger Samler, 1842-06-13
Det bedder her, at Chefen for den jydske Cavalleri brigade vil med sin Stab tage Bopæl i Aarhuus. (Ah. Av.)
Viborger Samler, 1842-06-13
Den tidligere meddeelte Efterretning om Assessor E Selmers sørgelige Endeligt er nu stadfæstet ved en til det kongelige Departement for de udenlandske Sager indløben officiel Skrivelse fra Regjeringen i Canton Schwytz. (Da.)
Viborger Samler, 1842-06-13
Fra Hamborg er den Efterretning indløbet, at Grev Christian Schimmelmann ved Døden er afgaaet sammesteds. (D. Ugeskr.)
Viborger Samler, 1842-06-13
Den 6te De afsagdes af Hof= og Stadsretten Dom i Sagen mellem Adressecontoirets Eiere og forhenværende Udgiver af Commissionstidenden, Larsen. Sidstnævnte Firma dømtes uberettiget til at holde Contoir for bemeldte Avis her i Byen, samt lade denne trykke i Smedens Huus ved gamle Kongevei, og idømtes blandt Andet Voldsbøder 3 Gange 40 Lod Sølv. (Da.)
Viborger Samler, 1842-06-13
Hestevæddeløbene ved Kjøbenhavn ere udsatte til Mandagen den 4de Juli. (Da.) Endelig er det lykket Politiet at opdage den Skyldige i de uanstændige Overfald, som siden 1840 flere af Hovedstadens Damer have været underkastede i Porte og paa Trappegange. Personen er nogle og tyve Aar gammel, Malersvend af Profession og har allerede for Politiet tilstaaet sin Brøde. (Berl. Td.)
Viborger Samler, 1842-06-13
Den smukke Harmoni, som fandt Sted ved Festen den 28de Mai i Egebeks Vang, skal dog ikke have gaaet uforstyrret hen uden en eneste Dissonants, idet nemlig ved den Skaal, som blev udbragt for Orla Lehmann, og som af den forsamlede Mængde modtoges med meget Jubel, tvende af Helsingøers vigtigste Embedsmænd vægrede sig ved at drikke samme, noget, som skal have givet Anledning til almindelig Forargelse. (O. Th. Av.) Vi mindes ikke, hedder det i "Hels. Av., at have oplevet saa heftigt et Uveir med Hagel, Lyn, Torden og Regn, som det i Tirsdags. Efterat det nemlig flere Dage i Forveien havde været meget varmt, og navnligen om Mandagen og Tirsdag Formiddag trykkende lummert med snart disig snart klar Luft, trak Kl. 2 1/2 svære sorte Skyer op over Byen og dens nærmeste Omegn. Uveiret begyndte med en stærk Byge af store Hagel, der dog maaskee ikke have anrettet megen Skade, da det var blikstille, og de faldt lodret ned. Strax derpaa fulgte det ene blinkende Lyn, med et høit bragende Tordenskrald, Slag i Slag paa det andet, og Regnen styrtede strømmeviis ned, saa at Gaderne stode under Vand. Midt under Uveiret hørte man mellem Tordenslagene Taarnklokkens Klemten - dog, det gialdt ikke Byen selv, men et Sted paa Landet i Nærheden, ved Gurre, Øerne kaldet, der var antændt af Lynilden og tildeels nedbrændte. Samme ulykkelige Skjæbne traf ogsaa to andre smaa Steder, og i et af dem blev en gammel Kone, som vilde redde noget af sit Tøi, farligt forbrændt. Paa et Sted nærmere Byen blev en Mand som gik og pløiede, kastet til Jorden tilligemed Hesten ved Virkningen af en Lynstraale, der slog ned tæt ved ham og traf hans Madbuddike. Efter omtrent en Times Forløb var Uveiret forbi, og det synes ikke at have strakt sig længere, end henved en Miils Vei over Helsingøers Omegn. (Ogsaa i Kbhvn, sporede man omtrent Kl. 4. det heromtalte Tordenveir, der imidlertid kun gav sig tilkjende derved, at Luften formørkedes og at der faldt nogle Regndraaber). (Big. Td.)¬
Viborger Samler, 1842-06-13
J Torsdags Aftes den 2den Juni faldt i Holbek og Omegn en svær Mængde Hagel og af en Størrelse som Nødder. En Mængde Vinduer itusloges, og i Haverne bleve Blomsterne reent afknækkede. Sæden paa Markerne skal ogsaa have lidt betydeligt. Paa Adelersborg, 3 Mile herfra, skete den Ulykke, at 18 Stykker Qvæg bleve med Bygen drevne ud i Lammefjorden og der druknede. Midt under Hagelen tordnede og lynede det stærkt. (Bl. T.)J Torsdags Nat Kl. 2 slog Lynilden ned i en af Kjeldgaardene ved Gudumlund. Gaarden, som havdes i Fæste af Hr. Pall i Winther, afbrændte derved aldeles, og Mandens Tab er saa meget mere at beklage, som Jntet af Jndbo eller Avlsredskaber var assureret. Besætningen blev derimod reddet. (Ab. Av.)
Viborger Samler, 1842-06-13
Aalborg, den 11te Junii. Dampskibet Harlequin ankom hertil iforgaars Aftes Kl. 7 1/2 og modtoges af en talrig Menneskemasse, der havde forsamlet sig rundtom paa alle Havnepladsene for at byde den paa vor Fjord endnu vante Dampsøile sit Velkommen. Saavel fra Eiers som Førers Side vises det besøgende Publicum den største Opmærksomhed. Jmorgen gjør Dampskibet en Lysttour, op af Fjorden til Løgstør, hvortil der allerede i Middags havde tegnet sig 160 Deeltagere. Dampskibet agtes muligt af et større entreprenant Firma i en af Oplandstæderne, med hvis Eier er berammet et Møde i Løgstør, acqvireret for Fjordfarten. (Aalb. Av.)
Viborger Samler, 1842-06-13
Jfølge fra Dronninglund Herred modtagne authentiske Oplysninger have de sidst berettede, efter Commissionens Afreise forøvede, Tyverier dog kun været af mindre Beskaffenhed, idet Rugtyveriet havde indskrænket sig til, at en 12 Aars Dreng med Hænderne har oprykket noget Rug, omtrent 3 Qvadratalen, hvorfor Eieren har paastaaet sig tilkjendt Erstatning af 20 s., beregnet efter Rugens Værdi, naar den var bleven moden, og at Bygtyveriet, efter den Bestiaalnes egen Forklaring ikke har været forbundet med Jndbrud; ligesom begge Tyverierne ogsaa strax ere blevne undersøgte, og de Paagjældende arresterede. (S. B.)
Viborger Samler, 1842-06-13
Afvigte Onsdag Eftermiddag Kl. 3 1/2 slog Lynilden ned i Lundager, Thiørring Sogn, Hammerum Herred, og dræbte en Koe, der stod i Stalden. Alle Bygningerne fortæredes i en 1/2 Time, da Vand ikke var at faae, efter som Brønden laae imellem de brændende Bygninger. Det meste Jndboe blev reddet, men en ny Vogn, Plov, Harve og Gaardsredskaber brændte. (Medd.) Samme, Dags Efterm. hørtes her i Viborg ogsaa adskillige Tordenskrald.
Viborger Samler, 1842-06-13
Handels= og Skibs=Efterretninger. London, d. 7de Junii. Priserne paa de fleste Producter, have holdt sig; Lysten til at sælge har tabt sig; Forretninger have bestemt taget en bedre Vending. J Manufactur districterne er ogsaa Tilstanden bedre. Penge ere ikke sjeldne; Disconto for gode Vexler 3 a 3 1/2 pe. – Veirliget er vedvarende skjønt og gunstigt for Vegetationen, og har ikke undladt at hæmme Speculationsaanden og at gjøre Forretningerne i Kornhandelen flaue; dog holdt Priserne sig, da man i Almindelighed antager, at Forraadet af frit Korn er lidet, og de nye Hvedeplanter ikke love nogen stor Production, endskjøndt Veirliget, naar det holder ved, maa give os en tidlig Høst. Byg og Erter 1 sk. høiere end for 8 Dage siden.
Viborger Samler, 1842-06-13
Liverpools Bomuldmarked, d. 3die Junii. Priserne ere stegne i denne Uge. 4 d. 6te Junii. Jdag var der et usædvanlig stærk Spørgsmaal efter Bomuld. Markedet er temmelig godt.
Viborger Samler, 1842-06-13
Kjøbenhavn, den 7de Junii. Jerndampskibet "Caroline Amalie havde en haard Tour over Kattegattet, da det sidste Gang gik fra Aarhuus hertil. Søgangen var saa svær, at der brødes et Stykke af Skandseklædningen itu, en Planke sloges ud af en Hytte over et af Hjulene, og en Braadsostyrtede engang over Bagstavnen og rev tvende Mænd omkuld. Passagererne lede meget, men i det Hele taget bestod Skibet dog denne Prøve godt, og kom hertil Kl. 7 1/2 (Ah. Av.)
Viborger Samler, 1842-06-13
den 11te Junii. Af østersøisk Rug have vi en temmelig stærk Tilførsel, hvilket gjør Handelen lidt flauere. Byg og Havre ere meget søgte. For svensk Havre betaltes 4 Mk. Hamb. Bco., for Bradet Byg, at modtage i Provindserne, 4 Rbd., til hvilken Priis et Parti er solgt. Med Hvede er ingen Forandring foregaaet. (Bl. Tid.)
Viborger Samler, 1842-06-13
Udnævnelser og Entledigelser. Under 3die Dennes har Hs. Majestæt allernaadigst udnævnt Pastor C. T. Bargum i Rappstedt i Tønder Provstil til Consistorialraad. Under 4de f. M. har Hs. Majestæt allernaadigst udnævnt Cand. juris Baron Hugo von Plessen til Auscultant ved Finantsdeputationen. Under 3die d. M. har Hs. Majestæt i Naade og med Pension entlediget fra 1ste Juli d. A. at regne Postmester i Saxkjøbing H. Wolff.
Viborger Samler, 1842-06-13
Under 7de Dennes er hidtilværende Amtssecretair Ludvig Friedrich Carl Krohn allernaadigst udnævnt til Cancellist ved den Slesvig=Holsteenske Regjering paa Gottorp. Under 8de Dennes har Hs. Maj. allernaadigst forundt Justitsraad og Landmaaler samt Branddirecteur Carl Adolph Theill bestalling som Landinspecteur. Under samme Dato er Amtsforvalter for Holbeks Amtstuedistrict, Kammerherre Major Just Eiler Salholt Wegener, mod at stille den befalede Caution, allernaadigst udnævnt til Amtsforvalter for Nyborg Amtstue district fra 1ste Julii næstkommende at regne. Under samme Dato er Kammerassessor Hans Leganger Arnesen i Naade, entlediget fra sit nuhavende Embede som Fuldmægtig hos de kongl. Embedsmænd i Vestindien og derhos allernaadigst forundt bestalling som Procurator ved Retterne paa de vestindiske Øer. Under samme Dato er Herredsfogden i Skads Herred, Cancellieraad Jens Christian Bruun i Naade og med Vartpenge entlediget fra benævnte Embede. Endeligen har Hs. Majestæt under samme Dato i Naade og med Pension entlediget Justitsraad og Stiftsphysicus i Aalborg Hans Palle Haff Hansen fra hans nuhavende Embede, fra 1ste October d. A. at regne.
Viborger Samler, 1842-06-13
Ledigt Embede. Told- og Consumtions-Casserer-Embedet i Frederikshavn, Gage, 1,150 Rbd. Caution 2,400 Rbd. i anordningsmæssige Effecter.
Viborger Samler, 1842-06-13
Reisende med Dronning Caroline Amalia" fra Aarhuus til Kjøbenhavn, den 10de Junii.
Viborger Samler, 1842-06-13
Fru Admiralinde Bardensleth m. Kammerjomfru, Kammeri. Cand. juris Rosenørn, Propr. Neergaard, Hr. v. Hedemann m. Frue, Stiftsprovstede Fischer, Overauditeur Petersen, Major Juel Wind-Arenfeldt, Stænderdeputeret Dalgas, Jfr. Christens, Fru Etatsraadinde Waagepetersen m. Datter, Hr. Waagepetersen, Pr. Lieutn. v. Rahr. Cand. med. & chirurgiæ Paulli, Typograph Kirkerup, Hr. Falkenberg, Cand. phill. Meyer, Fuldmægtig Basse, Fru Oberstlieutn. Bruun, Toldinsp. Bülow med Datter, Kammerjunker Propr. Folsach, Pastor Østergaard, Sæbesyder Møller. Bager Meyer, Mad. Jensen, Frøken Brink=Seidelin, Enkefrue Graah, Bager Petersen, Capt. Lange med Datter, Landvæsenscommissair Ægidius med Kone og Datter, Jfr. Jacobsen, P. Jespersen, Kammager Kaus, Bager Schler, Frøken Graah, Contoirist Müller, Jfr. Lund, Brygger Christensen, U Commis Pflugmacher, Propr. Brendstrup, Propr. Ree, Kom Steenfeldt, Possementmager Holtz, Propr. Tronhiem, Høker Jensen, Landvæsens-Eleverne Hansen, Fogh og Estrup.
Viborger Samler, 1842-06-13
Med Dagvognen fra Viborg til Aarhuus, den 12te Junii. Justitsraad Lind og Conducteur Thielemann.
Viborger Samler, 1842-06-13
Døde. Kjøbenhavn: Kongl. Skuespillerinde Mad. C. M. Heger, 66 Aar (hun døde i Taarbek, i sin Svigersøns, kgl. Skuespiller Holsts Huus); forhenv. Rugbrødbager Peter Rasmussen Lund, 55 Aar; Johan W. Poulsen; Agnethe J. Thørrestrup, f. Ølgaard, 80 Aar. - Glacieholm: Handels gartner August G. Rudolphi, 55 Aar. - Rolighedsdal: Laura Elisabeth C. Bratz, 26 Aar. - Oddis: Jfr. Sophie Aschersleden. - Skovsgaard, Sognepræst for Lindelse Menighed paa Langeland, Magnus E. Bojesen, 67 Aar. (Han død. af et Nærveslag under et Besøg hos sin Søn paa Skovsgaard) - Korslund: Enkemadame Karen K. Gyrsting, f. Holm 76 Aar. - Sahra Bendixen, f. Jsrael (død i sin Fødebr. Gustrow, hvor hun var i Besøg hos Slægtninge, af Skræ over Efterretningen og Branden i Hamborg, hvor hun havde 6 bosatte Børn. - Norge: Forhenv. Sognepræst i Hudalen, Hans Christian Moltzaa, 92 Aar. - Laurvig: Afdøde Regimentschirurg Wirschings Enke, Gunild Wirsching, f. Heiberg. - Liverpool Sømand N. H. Christensen, 40 Aar.
Viborger Samler, 1842-06-13
Copulerede i Viborg, den 10de Juni, Avlsbruger Albert Larsen og Pigen Magrethe Kirstine Nielsen.
Viborger Samler, 1842-06-13
Under 25de Septbr. 1839 behagede det Hs. Majestæt allernaadigst at forunde mig 5 Aars Eneret til at forfærdige det af mig opfundne Korntørring Apparat. Jeg har forfærdiget 23 Stykker deraf og afsat dem til Forskjellige, hvis Attester om deres Fortrinlighed og store Nytte herved forevises, saavelsom Landhuusholdnings-Selskabets særdeles anbefalende Bedømmelse deraf. Jeg har nu opfundet en stor Forbedring i Constructionen, som iblandt Andet gjør dem meer brændebesparende, og som med lige Varme frembringer stærkere Tørring af et større Qvantum i lige Tid. Disse Maskiner har jeg troet det passende at inddeele i 3 Størrelser, nemlig: første Størrelse, hvorpaa i en Tid af 12 Timer kan med 60 a 70 Grader Remour tørres et Qvantum af 100 Tønder, anden Størrelse, hvorpaa i lige Tid og med lige Varme kan tørres 50 Tønder, og tredie Størrelse, til 20 Tønder paa samme Maade. Betalingen herfor vil blive af første Størrelse circa 300 Rbd., af anden Størrelse 200 Rbd. og af 3die Størrelse 100 Rbd. Men for at udføre denne nye forbedrede Opfindelse, til saa stor og fortrinlig Nytte, vil der medgaae en Tid af 5 a 5 Maaneder, i hvilken Tid jeg ene og alene maa opoffre mig dertil; da jeg ei besidder den Formue som dertil udfordres, seer jeg mig ei istand til ved egen Hjelp at udfør dette bekostelige Foretagende, og vover derfor at indbyde til Subskription paa et Forskud herpaa, som kan sætte mig istand til snart at begynde Arbeidet. Naar Maskinerne ere færdige vil de blive opstillede i Nestved og bedømte af følgende kyndige Kornhandlende, nemlig Dhr. Kjøbmand Olivarius i Nestved, Agent Grønmold Præstøe, H. H. Schou & Comp. i Slagelse og P. Larsen i Kallundborg. Naar Maskinerne saaledes ere befundne svarende til Hensigten og færdige til Afsendelse, skal hvad De har behaget herpaa at subskribere, vorde tilbagebetalt. Da jeg med størst Hurtighed vil fremskynde Forskudets Jndkaldelse, som jeg smigrer mig med vil blive gunstig, agter jeg meget snart at paabegynde Udførelsen med Maskinerne, hvorved jeg nærer det Haab at kunde fremstille dem i October Maaned d. A. Nyeraad pr. Vordingborg, den 14de April 1812. Edvard Bernard Friese.
Viborger Samler, 1842-06-13
Copie. Det Kongelige Landhuusholdnings Selskab. Med en af Kjøbmand E. B. Friese i Nyeraad ved Vordingborg construeret transportabel Korntørringsmaskine med Tromle og gjennene gaaende Nør, paa hvilken Opfindelse ham er forundt et femaarigt Patent, har Selskabet foranstaltet gjentagne Forsøg anstillede af flere og paa flere Maader. Man er derved bleven overbeviist om denne Maskines Hensigtsmæssighed, og dens Fortrinlighed fremfor de ellers brugelig Tørre-Jndretninger, hvor der ikke er Spørgsmaal om hurtig Tørring af store Partier Kornvare. Maskinen anbefaler sig tillige ved sin Priisbillighed og derved at den uden Vanskelighed kan flyttes fra eet Sted tilet andet samt befrier Kornet fra Skimmel, Spirer og Pigger og giver det et smukt blankt Udseende; den kan betjenes af tvende Arbeidere. Selskabet anseer det for meget ønskeligt, om denne Maskine blev almindeligen bekjendt, da dens Gavnlighed derved vilde indsees, og den følget, snart vilde blive udbredt til ikke liden Fordeel for Kornproducenterne. Hald. Anno 1840. Selskabets Secretair. Af Hr. C. B. Friese i Ryeraad have vi erholdt 2de af de af ham construerede Tørremaskiner, og have med disse tørret circa 10,000 Tønder forskjellige Sorter Kornvare. De ere efter vor Mening langt at foretrærkde Stralsunder Maskiner; thi alt Kornet holder i dem en egal Tørring og forbrændes ikke om man tørrer det nok saa stærkt. Vi have i Almindelighed tørret alle Kornsorter fra 45 indtil 60 Sr. R., og kunne saaledes tørre fra 4 indtil 6 Tdr. en Time. Vi tør altsaa anbefale Hr. Frie ses Maskiner som hensigtsmæssige. Slagelse, den 10de Februar 1842. H. H. Schou & Comp.
Viborger Samler, 1842-06-13
AVERTISSEMENTS. De Forældre, som til næstkommende 1ste October ønske deres Sønner optagne som Disciple i Viborg Kathedralskole, anmodes herved om snarest muligt at anmelde Saadant for undertegnede Skolens Rector. I Anmeldelsen man, efter Fordn. af 7de Novbr. 1809, 64, bestemt angives den Anmeldtes Fødselsaar og Fødested, hans Forældres Navn og Stand, den Underviisning, han hidtil har nydt, og hans Fremgang i samme. Vidorg Kathedralskole, den 13de Juni 1812. Mag. C. F. Ingerslev.
Viborger Samler, 1842-06-13
Det pharmaceutiske UnderstøttelsesSelskab.
Viborger Samler, 1842-06-13
De trængende Pharmacenter, som agte at indsende Begjæringer og Understøttelse, ledsagede. af de fornødne Attester, gjøres herved opmærksommme paa at ifølge en i Generalforsamlingen d. 10de Januar 1831 tagen Beslutning, er den 1ste October bestemt som uoverskridelig Termin, inden hvilken Begjæringerne maae være indsendte til en af undertegnede Bestyrere, saa at de der indkomne efter den 1ste October ikke kunne komme i Betragtning, da 3 Maaneder ere nødvendige til Begjæringernes Circulation blandt Selskabets Medlemmer i Kjøbenhavn og Omegn. Kjøbenhavn, den 4de Juni 1812. Wolff. Becker, Scharling, Dr. Phill. Mag. Artium, Lector. Apotheker.
Viborger Samler, 1842-06-13
Røgtobakker & Cigarer, et godt Udvalg i mange forskjellige Fiinheder, faaes hos S. Hagemann.